
Ban vacuna pa Aruba progresa! 


60 PLUSSERS POR YAMA 280-0101 PA A 
HACI CITA PA VACUNA 








Prensa dialuna atardi 


Durante conferencia di 


pa duna 
informacion riba ultimo desaroyo di Covid y su variantenan, 
Prome Minsiter Evelyn Wever-Croes a adresa discusionnan 
di ultimo dianan tocante si vacunacion ta e solucion of no. Na 
Aruba tin hopi hende cu no kier of no por vacuna. Esaki ta 
wordo respeta. Pero ta conoci tambe cu e vacuna ta e miho 
proteccion cu tin pa cu e efectonan cu e virus aki tin riba un 
persona. E vacuna por evita cu un persona ta bira hopi malo y 
ta “end up' den Hospital. 


Prome Minister a informa di e call center na unda por haci un 
cita pa vacuna pa e 60 plussers specialmente pa e booster. A 
‘cuminsa cu e booster cu ta e di 3 shot pa 60 plussers, pa esnan 








den cuido y esnan mas vulnerabel den comunidad. Yama 280- 
0101 pa haci un cita. 


*Mi ta haci un apelacion riba e grupo aki pa bay vacuna mas 
pronto cu ta posibel pa asina nos por bay na e siguiente 
categoria cu ta esnan bou di 60 aña”, Prome Minister a indica. 


Na esnan cu no kier vacuna, Prome Minister a enfatisa, 
“Gobierno no ta esun cu lo obliga bo vacuna. Pero porfabor 
cuida mas miho si. Na fin di dia, un cos cu ta yuda nos ta biba 
mas saludable. Traha riba bo sistema inmunologico pa asina 
nos por recupera di cualkier otro virus cu nos lo haya. 


“Aruba ta den fase di recuperacion. Na e momento aki ta 
importante pa nos tur enfoca riba e recuperacion y no permiti 
nada bay stroba nos di e recuperacion aki. Recuperacion ta 
den nos man, den man di cada ciudadano di nos pais. Nos a 
haci'e den pasado, nos ta preparando pa e siguiente ola aki 
pasobra no ta si nos ta bay haye, sino ki ora nos lo haye y 
ta bon pa nos ta prepara. Ban vacuna pa Aruba progresa!”, 
Prome Minister Evelyn Wever-Croes a enfatisa. 


BAN VACUNA PA 
ARUBA PROGRESA! 


cacicenter: 280-0101 

PRESENTACION DI PROME MINISTER EVELYN WEVER-CROES 
CONFERENCIA DI PRENSA 29 NOV 2021: 





4 OLA 13 MAART 2020- 


Duo; Nov 2020 
Te na 1630 






Jul - Nov 2021 
Te na 1076 

Dec 2020 - Mrt 2021 

Mrt 2021 - Jun 2021 

FRONTERA 


En conexion cu e variante Omicron, 
ta cera frontera pa bishitantenan di 
paisnan na Africa mientras ta sigui e 
desaroyonan. 


South-Africa 
Zimbabwe 
Namibia 
Lesotho 
Mozambique 
Eswatini 
Botswana 

MINISTER Xiomara Maduro 


Finansa y Cultura 











Discurso di Don Martina na ocasion di ‘Conferencia 35 aña 
Status Aparte - Aruba Ta Di Nos Tur’ 


STATUS APARTE A DUNA ARUBA MAS Y MIHO 
FORMA PA DESAROYA SU PAIS Y SU PUEBLO 


Durante e ‘Conferencia 35 aña Status Aparte - Aruba Ta di Nos 
Tur, 

Gobierno di Aruba a ricibi un bunita mensahe di e ex Minister 
President di Antias Hulandes 

sr. Dominico (Don) Martina. Sr. Martina na aña 1983 tabata co- 
firmante di e Status Aparte di Aruba, hunto cu sr. Betico Croes 
y sr. Ruud Lubbers di Hulanda, tur dos den feliz memoria. 





E ex Prome Minister di Antias Hulandes a expresa cu e 
realisacion di Status Aparte, un expresion cu a wordo usa pa 
prome biaha durante un manifestacion di Movimiento Electoral 
di Pueblo (MEP) bou di guia di Betico Croes riba 18 di maart 
1973, pueblo di Aruba a realisa su sofio politico na 1986, cu for 
di 1922 tabata brota den curason y mente di e pueblo di Aruba. 
A tuma casi 13 afia pa Aruba realisa su Status Aparte como 
pais den Reino Hulandes. 

Sr. Don Martina a trece dilanti cu den su calidad como Minister 
President di entonces 

Antias Hulandes e tabata tin e responsabilidad grandi pa 
yuda duna realse na e Status Aparte di Aruba. Ela comparti 
cu beneplasito e ta experencia cu e Status Aparte di Aruba, a 
duna Aruba mas y miho formanan pa desaroya su pais y su 








pueblo y no a kibra e lasonan familiar, cultural y economico 
entre e islanan ruman y pueblonan. Sr. Martina ta convenci cu 





a base di igualdad y respet mutuo e cooperacion aki lo sigui 


pueblo. Cu e balornan 

ya menciona lo keda inspira boso den boso lucha pa un mas 
miho Aruba, un Aruba 

mas egalitario y prospero. PABIEN ARUBA, tabata palabranan 
di Sr. Martina dirigi na e pueblo arubano. Gobierno di Aruba ta 
gradici Sr. Don Martina pa su mensahe treci durante 

e conferencia. 


crece mas ainda. 


‘Pabien Aruba. Pabien Pueblo di Aruba. Pabien partido MEP. 
Hopi Forsa, Determinacion, Fe y Vision pa sigui construi un 
Aruba basa riba e balornan di dignidad humano, husticia 

social, libertad, solidaridad di hende pa hende y di pueblo pa 

MINISTER XIOMARA MADURO A BRINDA 
UN BISTA RIBA FINANSA PUBLICO 
DEN CONFERENCIA DI PRENSA 
SEMANAL DI GOBIERNO 








Dialuna mainta Minister Maduro den e conferencia di prensa 
semanal di Gobierno, a brinda informacion riba finansa publico 
di Aruba. E mandatario a brinda un bista riba e cambio di 
Presupuesto 2021 y pa esaki a repasa informacion tuma for 
di e Najaarsnota 2021, Conseho di CAFT di 1 di november, e 
Uitvoeringsrapportage URK3 y e comentario di CAFT riba e 
URK3 di 24 november ultimo. Tur ta documentonan publico cu 
ta disponibel via www.gobierno.aw. 


Banda di esaki Minister Maduro a brinda informacion tambe 
riba Presupuesto 2022 pa cual ta pendiente pa haya conseho 
di CAFT pa despues e concepto por bay Raad van Advies pa 
haya su conseho. Ora cu e consehonan keda cla, Gobierno lo 
mester haci cambio segun conseho CAFT/Raad van Advies pa 
despues por manda esaki pa Parlamento. Si tur cos bay bon, 
na januari e concepto di Presupuesto 2022 ta yega Parlamento 
pa su tratamento. 


Na parti final di e presentacion, Minister Maduro a brinda un 
splicacion amplio di e 8 miyon di vacatura cu ta hinca den 
Presupuesto 2021 pa cual CAFT y oposicion tabata tin basta 
critica. E mandatario a splica cu ta trata aki vacaturanan cu a 
wordo yena principalmente den Ministerio di Asunto General 
y Husticia. Ta trata di personal necesario pa por cumpli cu, 
entre otro, seguridad di nos Pais y pa por cumpli cu punto 
H1 di e Landspakket. Asina e mandatario a mustra cu ta 
vacaturanan na departamentonan vital a wordo yena y no ta 
djies nombramento pa loco tin. Den un otro articulo Minister 
Maduro lo amplia mas detayadamente riba e tema aki. 

BISTARIBA 2 
Finansa Publico 














BISTARIBA 
Finansa Publico 





SPLICACION 8 MIYON NA VACATURA 
= DEN ANA 2021 


Den 2021 te cu Q3 a tuma 132 hende 
na trabou na KPA, KIA, Arumil y BRB. 

KEN TA NOS MUCHANAN? 


Muchanan ta nos futuro. Durante Censo 2020 a conta un total 
di 22.830 mucha y hoben entre 0 y 17 afia, di cual 51% tabata 
mucha homber. Den comparacion cu Censo 2010, e cantidad 
di mucha y hoben a conoce un bahada di 11%. 


Na october 2020, mucha y hoben tabata representa 21% di 
e poblacion di Aruba. Esaki ta nifica cu 1 di cada 5 persona 
na Aruba tabata entre 0 pa 17 afia di edad. Na Censo 2010, 
mucha y hoben tabata representa 25% di e poblacion. 


Dato di Censo 2020 a mustra cu 85% di mucha y hoben a nace 
na Aruba y 84% tin e nacionalidad Hulandes. Den comparacion 
cu Censo 2010, e porcentahenan aki a keda practicamente 
igual. Na 2010, 86% di mucha y hoben tabata naci na Aruba 
y 88% tabata tin e nacionalidad Hulandes. Na 2020, mucha y 
hoben cu no a nace na Aruba tabata procedente di 51 diferente 
otro pais. 


Durante di Censo 2020, mucha y hoben tabata presente den 
un tercera parti di hogarnan na Aruba. Den 35% di e hogarnan 
tabata tin por lo menos 1 mucha y/of hoben entre 0 y 17 aña. 
Mayoria mucha y hoben tabata biba hunto cu un pareha casa 
cu yiu, esta 44% di e total. Un 19% tabata biba hunto cu un 
pareha no casa cu yiu, 30% tabata biba cu un mama soltera, 
3% tabata biba cu un tata soltero y 3% tabata biba nan so. 


Na 2020, mayoria di hogarnan cu por lo menos 1 mucha y/ 
of hoben entre 0 y 17 aña tabata biba den un cas, esta 81%, 
16% tabata biba den un apartament y 3% tabata biba den un 
otro tipo di vivienda. Un total di 76% di e hogarnan cu mucha 
of hoben tabata doño di nan mesun vivienda. 


Mucha y hoben ta biba full rond di Aruba. Durante Censo 
2020, mayoria mucha y hoben, esta 24% di e total tabata biba 
na Oranjestad Oost y West, sigui pa Noord y Tanki Leendert 
cu 23%. Sinembargo, si compara tur e districtonan cu otro, 
Paradera y Santa Cruz tabata tin un porcentahe mas halto di 
mucha y hoben ya cu 23% di e habitantenan di e districtonan 
aki tabata entre 0 y 17 aña di edad, sigui pa Noord, Tanki 
Leendert y Savaneta na unda 22% di e habitantenan tabata 
entre 0 y 17 aña di edad. 


Dato colecta durante di Censo 2020 a indica cu 87,5% di 
mucha y hoben entre 0 y 17 aña tabata bayendo un créche, 
scol of siguiendo un educacion. Mayoria, esta 51,2% tabata 
bishitando un scol basico. Mucha den e edad di enseñansa 
obligatorio cu no tabata bayendo scol tabata mas tanto pa 
motibo di problema di salud fisico of mental. 


Na october 2020, mayoria di mucha y hobenn entre 0 y 17 aña, 
esta 98% di e total, tabata bon di salud. Un 2% tabata den un 
salud menos bon y 1,6% tabata tin un of mas limitacion. 
Esaki ta e resultadonan di e conteo riba e tema di muchanan y 
hobennan di Censo2020. 

Pasobra ta conta! 


Resultado 

Continuacion KEN TA NOS MUCHANAN?.... 

MINISTER Dangui Oduber 





Turismo y Salubridad Publico 








Minister Dangui Oduber: 


VACUNATHON TABATA EXITOSO DEN 
WEEKEND CU A PASA 





Weekend tras di lomba na e ballroom di Ritz Carlton a tuma 
lugar e vacunathon pa personanan di 60+. Minister di Salud 
Publico Sr. Dangui Oduber ta contento pa comparti algun 
informacion di cuanto persona a haci uzo di e oportunidad den 
weekend pasa pa haya nan vacuna of Booster Shot. 


Den e vacunathon ultimo a enfoca mastanto pa vacuna 
personanan riba e edad di 60 afia, sea ta cu e prome prik, di dos 
prik of e Booster Shot cu awor ta disponibel pa e grupo di 60+. 
Durante e weekend a administra un total di 3240 Booster Shot. 
Riba diasabra a administra 1605 y diadomingo a administra 
1635 Booster Shot. Den e dos dia nan aki 33 persona a tuma 
nan prome prik, aki 3 siman e personanan aki lo mester haya 
nan di 2 prik. 


Minister ta anuncia tambe pa cu dia 2 di December proximo e 
vacunacion y e Booster Shot pa personanan di riba 60 afia di 








edad lo bay continua, e biaha aki na e diferente MFA nan rond 
di Aruba. Den e dianan nos dilanti lo informa comunidad mas 
miho riba esaki. “Miho bo prepara bo mes pa bo no lamenta” 
tabata palabranan di Minister Dangui Oduber. 


Un danki ta bay pa e enfermera/o nan di HOH y personal di 
Praktijk Ondersteuner Huisartsenzorg, trahadornan di SVb, 
personal di Ministerio di Salud Publico, Crisis Team (BRA). Un 
danki special na e personal di DVG y tur otro voluntarionan 
cu a yuda haci e vacunathon aki uno exitoso. Un danki tambe 
ta bay pa Ritz Cariton cu un biaha mas a pone nan ballroom 
disponibel pa haci un vacunathon. 


Finalmente Minister Oduber kier a gradici cada persona cu a 
participa den e vacunathon di weekend pasa, boso a mustra 
un acto di solidaridad y reponsabilidad pa boso mes, boso 
famia y boso pais. 

MINISTER Geoffrey Wever 





Asuntonan Economico, Comunicacion y Desaroyo Sostenibel 








Minister Geoffrey Wever: 


UN SISTEMA NACIONAL DI ESTADISTICA TA 
UN BASE IMPORTANTE PA UN ECOSISTEMA 
INNOVATIVO Y DURADERO DI DATA 


E desaroyonan rapido riba nivel global, e importancia di 
desaroyo sostenibel, transparencia, contabilidad y e derecho 
riba informacion di e cuidadano, ta haci e establecimento 
di un ecosistema innovativo y duradero di data na Aruba 
absolutamente necesario. Minister di Asuntonan Economico, 
Comunicacion y Desaroyo Sostenibel, mr. Geoffrey Wever, ta 
consciente di e desaroyonan aki y di e paso cu mester tuma. 


Diferente investigacionnan haci den pasado door di 
organisacionnan internacional manera entre otro “United 
Nations” y “International Monetary Fund" a mustra e 
importancia di establece un Sistema Nacional di Estadistica 
(Nationaal Statistisch Systeem ("NSS”)) na Aruba. Den cuadro 
di e medida di Landspakket A.2, un NSS tambe lo contribui 
na mehoracion di calidad di data pa desaroyo di maneho y 
pa e proceso di tuma decision den cuadro di un miho control 
financiero di gobierno. 


Un NSS ta di importancia pa desaroyo sostenibel di un pais 
y ta un elemento indispensabel den e systema di informacion 
den un sociedad democratico. Un NSS ta na servicio di 
gobierno, economia y e publico nacional y internacional door 
di produccion di datos estadistico riba e situacion economico, 
demografico, social y medio ambiental. Pa logra e meta aki, e 
estadisticanan oficial mester cumpli cu rekisito internacional 
cu tin di haber cu e relevancia, confiabilidad, actualidad y uzo 
practico di e datos produci. Alabes e datos mester wordo haci 
publico di manera imparcial y di manera comprendibel pa cada 
un. 


Aruba no tin un systema coordina cual ta compila, warda y 
intercambia datos estadistico di un manera practico, eficiente 
y uniforme. Solamente cu informacion corecto y confiabel 
riba diferente tereno, gobierno por tuma miho decisionnan y 








monitor e resultado di maneho. Por tambe evalua y ahusta 
unda ta necesario. E establecemento di e NSS ta nifica cu un 
colaboracion structural lo wordo crea entre departamentonan 
y instancianan cu ta colecta, procesa, analisa y publica datos. 


Recientemente, Minister Wever a haci un peticion na Conseho 
di Minister - cual a keda aproba - pa e formacion di un Comision 
Sistema Nacional di Estadistica, bou guia di Oficina Central di 
Estadistica (Centraal Bureau Statistiek), pa e implementacion 
di e NSS. Pa fin di maart 2022 e Comision Sistema Nacional di 
Estadistica lo presenta un plan di implementacion na Conseho 
di Minister. 


“Mi ambicion ta pa establece un Sistema Nacional di Estadistica 
fuerte y innovativo pa investiga den cua forma “Open Data” 
por wordo introduci na Aruba, teniendo confidencialidad y e 
aspectonan tecnico y huridico nesecario na cuenta”, segun 
Minister Wever. Cooperacion entre gobierno, NGOs, mundo 
academico y sector priva, lo fungi como catalisado pa e 
establecemento di un ecosistema innovativo y duradero di 
data na Aruba. 

MINISTER Rocco Tjon 





Husticia y Asuntonan Social 








Minister Rocco Tjon: 


UN ANOCHI AMENO CU HOBENNAN PA 
HACI ENTREGA DI PREMIO DURANTE E 
AWARD NIGHT “PODER i HUBENTUD” 











Diasabra anochi durante un ceremonia, e fundacion, “Poder di 
Hubentud” a otorga premionan di excelencia na e hobennan 
cu mas a destaca durante aña 2021. Asociacion Trabao di 
Hubentud na Aruba (ATHA) conhuntamente cu Ministerio di 
Husticia y Asuntonan Social a organisa e evento aki pa duna 
reconocemento na hobennan cu a destaca of ta destacando 
den nos comunidad. E meta di e proyecto ta pa duna tres 
reconocemento na hobennan cu potencial, esaki lo contribui 
na motiva e hoben pa sigui progresa, sigui kere den su mes 
pero alabes e hoben aki lo ta un “role-model” pa otro hobennan. 
Nomber di e evento e aña aki ta “Nos ta un Faro di Luz”, 


ilustrando unabes mas, e importancia « di nos hobennan. 


Durante e evento, Minister Tjon a hiba palabra, unda cu a 
brinda palabranan di felicitacion pa e hobennan cu a wordo 
nomina; “Nos hobennan no unicamente ta nos futuro, pero 
tambe nos presente. Pa mi ta un honor pa presencia awe nochi 
e reconocemento na e hobennan cu a destaca den varios area 
den nos comunidad, (Social — Arte y Cultura — Educacion — 
Deporte — Trabou Boluntario — Innovacion/comunicacion y 
Desaroyo Personal). 

Continuacion UN ANOCHI AMENO CU HOBENNAN PA HACI ENTREGA.... 


Inversion den nos futuro ta cuminsa na inversion den nos 
muchanan y hobennan. Poder di Hubentud den edicion number 
7 cutema central: “Nos ta un Faro di Luz”, ta brindando un biaha 
mas un plataforma creativo y inovativo unda nos hobenan por 
comparti conocemento, apoya y motiva otro hobennan den 
nos comunidad; creando hobennan lider” 


Minister Tjon ta gradici Sefiora Vanessa Croes, tur miembro 
di Comision di Poder di Hubentud 2021, na Directora di 
Asociacion trabao di hubentud na Aruba (ATHA): Señora Cyndi 
Kelly Mathilda, y sigur na nos hobennan nomina awenochi y tur 
cu a participa pa haci e evento aki uno inolvidabel. “Investing 
in our future, means investing in our children” 

MINISTER Endy Croes 

Enseñansa y Deporte 








MINISTER ENDY CROES A REUNI CU 
STICHTING AVONDONDERWIJS ARUBA 
(SAA) 











Recientemente Minister di Enseñansa y Deporte Endy Croes 
tabatin su prome encuentro pa sera conoci y combersa cu e 
directiva di Stichting Avondonderwijs Aruba. Presente na e 
reunion tabata sra. Audry Croes-Fleming, sr. Franklyn Leslie, 
sr. Melvyn Loefstok y mr. Hendrik Croes. E tabata un reunion 
informativo unda a papia di futuro di Avond HAVO, VWO y 
MAVO. Avondhavo a inicia na aña 1969 na St. Antonius College 
y desde 1974 e ta na Colegio Arubano. Avondhavo ta conta cu 
alrededor di 450 alumno. 


Durante e reunion fructifero a trata diferente temanan di interes. 
Avondhavo tin den nan vision pa amplia cu un edificio extra, 
e directiva e presenta e vision y plannan pa futuro na Minister 
Endy Croes. Un punto di preocupacion cu a wordo treci pa 





dilanti ta e cantidad di almuno pa Avondhavo San Nicolas ta 
duna indicacion di a baha. A cuminsa formula un plan pa e aña 
nos dilanti con pa duna e problematica aki mas atencion y lo 
purba resolve esaki cu entre otro mucho mas propaganda, pa 
capta atencion di nos hobennan cu e oportunidadnan tey y pa 
nan por haci uzo di e oportunidadnan pa educa nan mes. 


Mester agrega cu e directiva ta carece di un experencia inmenso 
den nan trayectorio y mas cu claro tur conseho pidi of no pidi ta 
di gran aprecio pa Minister Endy Croes. A keda palabra cu lo 
traha hopi di serca. Minister Endy Croes su deseo y empeño ta 
pa soluciona problematicanan mas tanto posibel, crea espacio 
pa trankilidad, paz y mehoracion den e tereno di Enseñansa. 


(27 

Diahuebs anochi ultimo den un ceremonia ameno na Epilicious 
Restaurant na Colegio EPI Minister di Ensefiansa y Deporte 
Endy Croes tabata presente pa instalacion directiva di e 
studentenraad pa e sector di Salubridad y Servicio pa afia 
escolar 2021 — 2022. 

E studentenraad tin como tarea di ta e voz di e studiantenan 
pa sali na interes di e studiantenan, pero tambe pa mehora 
comunicacion entre studiantenan y docentenan, haci 
investigacion riba diferente terenonan educativo, organisa 
actividadnan educativo, social, pa e alumononan, intercambio 


ED 


EP 


cu otro studentenraadnan y forma lidernan den comunidad. 


E mandatario a expresa cu ta un honor pa ta presente y pa por 
a pin e miembronan di e directiva cu wordo installa. Minister 
Endy Croes ta felicita y alabes desea e directiva nobo hopi 
perserverancia y sabiduria pa guia e studentenraad den e aña 
escolar 2021 — 2022. E mandatario ta gradici tur esnan cu ta 
sostene e proyecto aki pa nos hobennan, alabes ta gradici pa 
e invitacion y bunita recepcion. Pabien y hopi exito! 








Recientemente Minister di Enseñansa y Deporte Endy Croes 
tabatin su prome encuentro pa sera conoci y combersa cu e 
directornan di scolnan secundario di Dienst Publieke Scholen 
cu ta resorta directamente bou di Ministerio di Enseñansa. E 
reunion a tuma luga na JFK Education Center. E tabata un bon 
reunion unda cu e directornan por a vocifera nan inkietudnan. 
Hunto cu Minister Endy Croes su dos conseheronan riba tereno 
di enseñansa tambe tabata presente pa scucha diferente 
puntonan di preocupacion a wordo treci pa dilanti. 


Durante e reunion abierto diferente puntonan cu a bin dilanti 
manera entre otro; (1) E maneho di no keda sinta y (2) 
*Taakuren' / 'overuren'. Mescos cu e cabesantenan di scolnan 
basico, e directornan di e scolnan secundario tampoco no ta di 
acuerdo cu e maneho di no keda sinta. 

E inkietudnan lo wordo atendi y lo combersa cu expertonan 
riba e tereno di enseñansa pa e desicionan por wordo tuma na 
bienestar di educacion. E directornan a expresa di ta contento 
cu nan ta haya oido y participacion serca Minister di Enseñansa 

Minister Endy Croes a scucha cu atencion tur puntonan 
cu a keda treci dilanti y e prioridadnan pa cu e tereno di 
enseñansa. Minister Endy Croes su deseo y empeño ta pa 
soluciona problematicanan mas tanto posibel, crea espacio pa 
trankilidad, paz y mehoracion den e tereno di Enseñansa. 

Considerando e aumento drastico di casonan di COVID-19 
den cierto paisnan, Crisisteam ta introduci un adaptacion di e 
sistema di Control y Mitigacion di e pandemia di Covid-19 na 
frontera. 


Entrante 4 di december 2021 lo introduci e categoria di paisnan 
cu RIESGO HOPI HALTO. E siguiente medidanan lo aplica pa 
pasaheronan procedente di paisnan cu cay bao di e categoria 
aki: 

1. Pasaheronan cu no ta residente di Aruba no ta bay tin e 
opcion mas pa haci e COVID-19 test na yegada na Aeropuerto 
di Aruba. 

2. Pa tur pasaheronan, un PCR test mester wordo haci no mas 
tarda cu e dia prome cu e buelo pa Aruba. 


Como cu Hulanda lo ta un di e paisnan den e categoria aki, 
ta suplica tur hende cu lo ta biahando di Hulanda pa Aruba 
entrante 4 di december 2021, pa tene cuenta cu esaki. E 
pasaheronan aki lo mester haci nan PCR test mainta riba e dia 
prome cu nan vuelo pa Aruba, pa asina nan haya e resultado 
na tempo. Tambe mester tene na cuenta cu e medidanan nobo 
aki tambe ta conta pa studiantenan local cu ta desea di bin 
pasa nan vakantie na Aruba. E regla nobo aki tambe ta bira 
aplicabel pa pasaheronan cu lo bin Aruba for di Hulanda via di 
un otro pais (por ehempel USA). 

Pa e pasaheronan aki lo bira dificil pa cumpli cu e regla nobo 
pa motibo di e factor di tempo. Nan mester hasi e PCR test un 
dia prome cu e viahe pa Aruba y upload e resultado negativo 
riba e sistema di ED Card prome cu biaha. E Pasaheronan aki 
lo mester tene cuenta cu esaki na momento di plania pa biaha. 
3. Pa loke ta pasahero residente, nan tin e opcion pa haci e 
PCR test na yegada na Aruba. Sinembargo si nan opta pa haci 
e test na Hulanda, e test mester wordo haci e dia prome cu e 
vuelo pa Aruba. 





MEDIDA HULANDA 


ENTRANTE 4 DI DECEMBER LO EXIGI CU TUR 
ESNAN CU TA BIN DI HULANDA (CU NO TA 
RESIDENTE DI ARUBA) : 


1) Mester haci test prome cu bin Aruba 
(Antes por a kies pa haci e test na Aruba) 


2) E test mester ta haci dentro di 24 ora. 
(Antes e por tabata 3 dia prome cu biaha, 
awo e ta e dia prome cu biaha) 








Gabinete Wever - CroesII 

Ora di cera pa HORECA 1:00 AM y pa sector CASINO 2:00 AM 

TAPABOCA 


© 
Gia 


wi” COMERCIO 

+ Maximo 8 persona na mesa den 
restaurant, paden y pafo. 

+ Bars y Rumshops maximo 4 persona na 
mesa, paden y pafo. 

«Ora di cera ta 1:00 a.m. y Casino 2:00 a.m. 


Uzo di tapaboca ta keda obligatorio, den tur 
establecimento, induyendo gym y school. 


Comercio ta bek na 100% capacidad 
(cinema, tienda, supermercado, misa). 
Entiero ta permiti un maximo dí 150 
persona (si espacio ta permiti). 





Plz ENTRETENIMENTO 
MUSICAL 





Ta permiti musica di background solamente 
y banda musical completo por toka. 


(AX) BEBIDANAN 
ALCOHOLICO 
Consumo di alcohol riba propiedad publico 


ta keda prohibi henter dia; entre otro pafo 
di supermercado, bar, restaurant y beach. 








fa DEPORTE 


+ Publico; Un maximo di 150 persona paden 
y 250 persona pafo. 





= 
Tp Í GEBIEDSVERBOD 


Riba area publico: Parking lot, beach entre 





7:00 p.m. - 5:00 a.m. 


SAMENSCHOLINGS- 
VERBOD / AGLOMERACIÓN 





Un maximo di 8 persona 





YA BISHITA, FIESTA Y 


PL ENCUENTRO SOCIAL 
y 


Bishita na cas, fiesta y encuentro social na 
cas of otro caminda ta permiti, cu un 
maximo di 150 persona paden y 

250 persona pafo. 








ESTABLECIMENTO 


NOCTURNO 





«Ta permiti un maximo di 150 persona (si 
espacio ta permiti). 

+ Den tur establecimento nocturno por tin 
solamente hende sinta. 

«Ta permiti musica di background 
solamente y banda musical completo por 
toka. 

«No ta permiti pista di bale. Solamente 
Satelite Dancing (canto di mesa). 











Na DVG: Dialuna pa Diabierna - 8:00 te cu 11:30 a.m. y 1:00 te cu 4:00 p.m. 





VACUNA WALK-IN 12+ 











n sigui cuida! 


1.5m 


Tama 


www.arubacovid19.org 

Departamento di Salud Publico: 


UPDATE 29 DIN 


Segun resumen di awe 8 persona a recupera y un total di 
11 caso nobo di COVID-19 a keda registra di cual 4 ta no- 
residente. E cifranan aki ta representa un ‘Positivity rate’ bou 
di nos residentenan di 12%. 

E cantidad di casonan activo di COVID-19 pa awe ta 175 y 
cantidad di fayecidonan relaciona cu COVID-19 ta 174. Datos 
ta ilustra casonan nobo di COVID cu un average semanal di 







TOTAL 











Casonan Nobo 11 
Activo 175 
Positivo 16335 
Vacuna 83638 
8 
AVA cor great o 




















OVEMBER 2021 


18 caso pa dia y un averahe di ‘positivity rate’ semanal di 12% 
pa dia. 


Actualmente na Aruba tin 8 persona interna debi na COVID 
di cual den ICU tin 2 persona y riba piso general tin 6. Na 
Colombia tin actualmente 9 persona den ICU y 3 riba piso 
general. 





RESIDENTE NO-RESIDENTE 
Z 4 
138 37 
14448 1538 
14756 1579 
170 4 

Æ ED VG] | sala. 


Mantene 1.5M 
minimo di distancia 

Limita comemento di ‘junk food’ 


Come menos junk food! Limita mas tanto cu ta posibel tur tipo 
di buscuchi, mangel, cos dushi, batata hasa, chips, refresco, 
juicenan artificial y bebidanan cu hopi sucu. E productonan aki 
ta incentiva hiperactividad den e muchanan, ta debilita organis- 
mo di tur edad y ta relaciona cu aumento di peso. Pa combati 
COVID-19 bo mester mantene bo salud y vacuna, ya cu ta com- 
proba cu e vacuna tin un efectividad halto pa proteha bo y evita 
transmision. Ban uza tur e hermentnan cu nos tin pa caba cu e 
virus aki na nos isla! 


Laba man 
frecuentemente 


Uza tapa boca 
paden di tur lugar. 

